पुस १९, दाङ । दाङको घोराहीमा विशेषज्ञ सेवासहितको अस्पताल सञ्चालनमा आएको छ । झण्डै ३ करोडको लगानीमा घोराही उपमहानगरपालिका–१५ सडक बिभाग नजिकै बुद्ध इन्टरनेशनल हस्पिटल प्रालिले विषेशज्ञसहितको सेवा शुरु गरेको हो ।
उक्त अस्पताल स्वास्थ्यसहित विभिन्न क्षेत्रका क्रियाशील ६ जना व्यत्तिको निजी लगानीमा सञ्चालनमा आएको डा. रमेश बस्नेतले जानकारी दिए । अस्पतालले इमरजेन्सी, ओपिडी सेवा दिनुका साथै डिजिटल एक्सरे, अपरेशन, ल्याबसहित फार्मेसी सञ्चालनमा ल्याएको छ ।
चौबिसै घण्टा सेवा दिने गरी अस्पताल सञ्चालनमा ल्याइएको बस्नेतले बताए । उनका अनुसार दूरविन बिधिबाट पत्थरीको अपरेशन, पिसाब नली, पिसाल थैलीको पत्थरीको अपरेशन हर्निया, एपेण्डीक्स, पायल्स, फिष्टुलाको अपरेशनसहितको सेवा अस्पतालले शुरू गरीसकेको छ ।
अस्पतालमा बरिष्ठ कन्सल्टेन्सी सर्जन डा. रमेश बस्नेत, एनसथेसिस्ट डा. सुरेन्द्र कुवर, भिडियो एक्सरेका लागि डा. रामेश्वर देवकोटा, स्त्री रोग बिशेषज्ञका लागि डा. बसन्त लामिछाने र हाडजोर्नी सम्बन्धी डा. अनिल यादबलगायतका विषेशज्ञको टिम रहेको छ ।